|  |  |  |  |  |  |  |
| --- | --- | --- | --- | --- | --- | --- |
| **มาตรา ๙** ให้มีคณะกรรมการพัฒนาการสหกรณ์แห่งชาติประกอบด้วยรัฐมนตรีเป็นประธานกรรมการ ปลัดกระทรวงเกษตรและสหกรณ์เป็นรองประธานกรรมการปลัดกระทรวงการพัฒนาสังคมและความมั่นคงของมนุษย์ปลัดกระทรวงพาณิชย์ปลัดกระทรวงศึกษาธิการ ปลัดกระทรวงอุตสาหกรรมเลขาธิการคณะกรรมการพัฒนาการเศรษฐกิจและสังคมแห่งชาติอธิบดีกรมตรวจบัญชีสหกรณ์ ผู้อำนวยการสำนักงบประมาณผู้อำนวยการสำนักงานเศรษฐกิจการคลังผู้จัดการใหญ่ธนาคารเพื่อการเกษตรและสหกรณ์การเกษตรประธานกรรมการธนาคารอิสลามแห่งประเทศไทยผู้แทนสันนิบาตสหกรณ์แห่งประเทศไทยซึ่งเป็นกรรมการดำเนินการประธานกรรมการดำเนินการชุมนุมสหกรณ์ระดับประเทศประเภทละหนึ่งคนประธานคณะกรรมการกลางกลุ่มเกษตรกรระดับประเทศหนึ่งคนเป็นกรรมการโดยตำแหน่งและผู้ทรงคุณวุฒิซึ่งรัฐมนตรีแต่งตั้งไม่เกินห้าคนเป็นกรรมการให้อธิบดีกรมส่งเสริมสหกรณ์เป็นกรรมการและเลขานุการผู้อำนวยการสันนิบาตสหกรณ์แห่งประเทศไทยเป็นผู้ช่วยเลขานุการ**ผู้ทรงคุณวุฒิตามวรรคหนึ่งให้คณะกรรมการพัฒนาการสหกรณ์แห่งชาติซึ่งเป็นกรรมการโดยตำแหน่งคัดเลือกผู้ที่มีความเชี่ยวชาญในด้านการเงิน การตลาด การเกษตร กฎหมาย และดิจิทัลเพื่อเศรษฐกิจและสังคม ทั้งนี้ หลักเกณฑ์ คุณสมบัติ และวิธีการในการคัดเลือกผู้ทรงคุณวุฒิให้เป็นไปตามระเบียบที่รัฐมนตรีกำหนดโดยความเห็นชอบของคณะรัฐมนตรี****มาตรา ๑๖** ให้นายทะเบียนสหกรณ์มีอำนาจหน้าที่ ดังต่อไปนี้(๑) รับจดทะเบียน ส่งเสริม ช่วยเหลือ แนะนำ และกำกับดูแลสหกรณ์ให้เป็นไปตามบทแห่งพระราชบัญญัตินี้และกฎหมายอื่น(๒) กำหนดระบบบัญชีและมาตรฐานการสอบบัญชีตลอดจนสมุดและแบบรายงานต่างๆ ที่สหกรณ์ต้องยื่นต่อนายทะเบียนสหกรณ์ รวมทั้งแบบพิมพ์อื่นๆ ที่ต้องใช้ในการปฏิบัติตามพระราชบัญญัตินี้(๓) แต่งตั้งผู้สอบบัญชี ผู้ตรวจการสหกรณ์และผู้ชำระบัญชี(๔) ออกคำสั่งให้มีการตรวจสอบ หรือไต่สวนเกี่ยวกับการจัดตั้งการดำเนินงาน หรือฐานะ การเงินของสหกรณ์(๕) สั่งให้ระงับการดำเนินงานทั้งหมดหรือบางส่วนของสหกรณ์ หรือให้เลิกสหกรณ์ ถ้าเห็นว่าสหกรณ์กระทำการ หรืองดเว้นกระทำการอันอาจจะก่อให้เกิดความเสียหายแก่สหกรณ์หรือสมาชิก(๖) ถอนชื่อสหกรณ์ออกจากทะเบียนสหกรณ์(๗) จัดทำรายงานประจำปีแยกตามประเภทสหกรณ์เสนอต่อคณะกรรมการพัฒนาการสหกรณ์แห่งชาติ(๘) ออกระเบียบ หรือคำสั่ง เพื่อให้มีการปฏิบัติการตามพระราชบัญญัตินี้ **หรือ**เพื่อประโยชน์ในการดำเนินกิจการของสหกรณ์(9) กระทำการอื่นใดตามที่พระราชบัญญัตินี้กำหนดให้เป็นอำนาจหน้าที่ของนายทะเบียนสหกรณ์หรือตามที่รัฐมนตรีมอบหมายบรรดาอำนาจของนายทะเบียนสหกรณ์ในการสั่ง การอนุญาต การอนุมัติหรือการดำเนินการอื่นใดตามพระราชบัญญัตินี้ นายทะเบียนสหกรณ์อาจมอบอำนาจให้รองนายทะเบียนสหกรณ์ ผู้ตรวจการสหกรณ์หรือพนักงานเจ้าหน้าที่ซึ่งนายทะเบียนสหกรณ์มอบหมายให้ปฏิบัติการแทนได้การมอบอำนาจตามวรรคสองให้ประกาศในราชกิจจานุเบกษา | กำหนดให้มีผู้เชี่ยวชาญเฉพาะด้านจากภาคเอกชนเข้าเป็นกรรมการผู้ทรงคุณวุฒิในคณะกรรมการพัฒนาการสหกรณ์แห่งชาติโดยคัดเลือกผู้ที่มีความเชี่ยวชาญในด้านการเงิน การตลาด การเกษตร กฎหมาย และดิจิทัลเพื่อเศรษฐกิจและสังคมเปลี่ยนข้อความจาก “และเพื่อประโยชน์ในการดำเนินกิจการของสหกรณ์” เป็น “หรือเพื่อประโยชน์ในการดำเนินกิจการของสหกรณ์” |  |  |  |  |  |
| **มาตรา ๒๑** ในกรณีที่กรรมการ ผู้จัดการ เจ้าหน้าที่ของสหกรณ์ **หรือบุคคลใด** ทำให้สหกรณ์เสียหาย ถ้าสหกรณ์ไม่ร้องทุกข์หรือฟ้องคดี ให้นายทะเบียนสหกรณ์หรือรองนายทะเบียนสหกรณ์ ร้องทุกข์หรือฟ้องคดีแทนสหกรณ์ได้ และให้พนักงานอัยการรับว่าต่างให้สหกรณ์ โดยให้สหกรณ์เป็นผู้ออกค่าใช้จ่ายที่เกี่ยวกับการร้องทุกข์ ฟ้องคดีหรือการว่าต่างแก่นายทะเบียนสหกรณ์ รองนายทะเบียนสหกรณ์ หรือพนักงานอัยการแล้วแต่กรณี | เพิ่มเติมบุคคลภายนอกที่ทำให้สหกรณ์เสียหาย |  |  |  |  |  |
| **มาตรา ๒๒** ในกรณีที่คณะกรรมการดำเนินการสหกรณ์กระทำการ หรืองดเว้นกระทำการในการปฏิบัติหน้าที่ของตน หรือ**กระทำการอันเป็นการฝ่าฝืนกฎหมาย ข้อบังคับ ระเบียบของสหกรณ์**จนทำให้เสื่อมเสียผลประโยชน์ของสหกรณ์หรือสมาชิก **หรือสหกรณ์เสียหาย** หรือสหกรณ์มีข้อบกพร่องเกี่ยวกับการเงิน การบัญชี หรือกิจการหรือฐานะการเงิน ตามรายงานการสอบบัญชีหรือตามรายงานการตรวจสอบให้นายทะเบียนสหกรณ์มีอำนาจออกคำสั่งเป็นหนังสือให้ปฏิบัติการ ดังต่อไปนี้(๑) ให้คณะกรรมการดำเนินการสหกรณ์แก้ไขข้อบกพร่องตามวิธีการและระยะเวลาที่นายทะเบียนสหกรณ์กำหนด(๒) ให้คณะกรรมการดำเนินการสหกรณ์ระงับการปฏิบัติ**ที่เป็นเหตุให้เกิดความเสียหาย** ข้อบกพร่องหรือเสื่อมเสียผลประโยชน์ของสหกรณ์หรือสมาชิก(๓) ให้คณะกรรมการดำเนินการสหกรณ์หยุดปฏิบัติหน้าที่เป็นการชั่วคราว **และให้นายทะเบียนสหกรณ์แต่งตั้งผู้แทนสหกรณ์ดำเนินการแทนคณะกรรมการดำเนินการสหกรณ์ เพื่อแก้ไขความเสียหาย ข้อบกพร่อง หรือเสื่อมเสียผลประโยชน์ของสหกรณ์หรือสมาชิก ให้เสร็จสิ้นโดยเร็ว และดำเนินกิจการตามปกติที่นายทะเบียนสหกรณ์กำหนด**(๔) ให้คณะกรรมการดำเนินการสหกรณ์พ้นจากตำแหน่งทั้งคณะหรือให้กรรมการซึ่งเกี่ยวข้องกับการนั้นพ้นจากตำแหน่งกรรมการ**มาตรา 26** คำสั่งใดๆ ตามมาตรา 20 มาตรา 22 มาตรา 24และมาตรา 25 ให้ผู้มีส่วนได้เสียอุทธรณ์ต่อคณะกรรมการพิจารณาอุทธรณ์“**มาตรา 26/1**ให้มีคณะกรรมการพิจารณาอุทธรณ์ประกอบด้วย รองปลัดกระทรวงเกษตรและสหกรณ์ ซึ่งปลัดกระทรวงเกษตรและสหกรณ์มอบหมายเป็นประธานกรรมการผู้แทนสำนักงานอัยการสูงสุด ผู้แทนสำนักงานคณะกรรมการกฤษฎีกา ผู้แทนสำนักงานปลัดกระทรวงเกษตรและสหกรณ์ผู้ทรงคุณวุฒิในคณะกรรมการพัฒนาการสหกรณ์แห่งชาติ ตามที่คณะกรรมการพัฒนาการสหกรณ์แห่งชาติ มอบหมายจำนวนหนึ่งคนเป็นกรรมการ และผู้แทนกรมส่งเสริมสหกรณ์ เป็นเลขานุการให้นำบทบัญญัติในมาตรา 13 มาใช้บังคับแก่การประชุมคณะกรรมการพิจารณาอุทธรณ์โดยอนุโลมคำวินิจฉัยของคณะกรรมการวินิจฉัยอุทธรณ์ให้เป็นที่สุด”“**มาตรา 26/2** ให้คณะกรรมการพิจารณาอุทธรณ์ มีอำนาจหน้าที่ดังต่อไปนี้(1) พิจารณาวินิจฉัยอุทธรณ์คำสั่งของนายทะเบียนสหกรณ์ หรือรองนายทะเบียนสหกรณ์ ที่ใช้อำนาจสั่งการตามพระราชบัญญัตินี้ (2) มีหนังสือเรียกบุคคลที่เกี่ยวข้องมาให้ถ้อยคำหรือสั่งให้บุคคลดังกล่าวส่งเอกสารหรือหลักฐานอื่นที่เกี่ยวข้องเพื่อประกอบการพิจารณาวินิจฉัยอุทธรณ์“**มาตรา 26/3** ให้คณะกรรมการพิจารณาอุทธรณ์ดำเนินกระบวนการวินิจฉัยอุทธรณ์ตามระเบียบกระทรวงเกษตรและสหกรณ์ ซึ่งได้ประกาศในราชกิจจานุเบกษาแล้ว”“**มาตรา 26/4** ผู้มีส่วนได้เสียมีสิทธิอุทธรณ์คำสั่งดังกล่าวต่อคณะกรรมการพิจารณาอุทธรณ์ได้ภายในเวลาสามสิบวันนับแต่วันถัดจากวันที่รับคำสั่งเว้นแต่พระราชบัญญัตินี้จะกำหนดไว้เป็นอย่างอื่นการอุทธรณ์ตามวรรคหนึ่งให้ทำเป็นหนังสือพร้อมแนบเอกสารประกอบหลักฐานยื่นต่อเลขานุการคณะกรรมการพิจารณาอุทธรณ์ ณ กรมส่งเสริมสหกรณ์ กรุงเทพมหานคร วิธีการยื่น ส่งด้วยตนเอง หรือส่งทางไปรษณีย์ก็ได้ให้คณะกรรมการพิจารณาอุทธรณ์มีคำวินิจฉัยอุทธรณ์ภายในหกสิบวัน นับแต่วันที่ได้รับอุทธรณ์ แล้วแจ้งคำวินิจฉัยพร้อมด้วยเหตุผลเป็นหนังสือไปยังผู้อุทธรณ์และนายทะเบียนสหกรณ์ หรือรอง นายทะเบียนสหกรณ์ผู้ออกคำสั่งภายในห้าวันนับแต่วันที่มีคำวินิจฉัยในระหว่างการอุทธรณ์ ให้คำสั่งของนายทะเบียนสหกรณ์หรือรองนายทะเบียนสหกรณ์มีผลบังคับใช้ได้ต่อไป”**มาตรา ๒๗** ให้จัดตั้งกองทุนพัฒนาสหกรณ์ขึ้นในกรมส่งเสริมสหกรณ์เรียกโดยย่อว่า“กพส.” เพื่อเป็นทุนส่งเสริมกิจการของสหกรณ์ **กลุ่มเกษตรกรตามพระราชบัญญัตินี้** ประกอบด้วยเงินและทรัพย์สินตามมาตรา ๒๘**มาตรา ๓๘** ในกรณีที่นายทะเบียนสหกรณ์มีคำสั่งไม่รับจดทะเบียน ให้แจ้งคำสั่งพร้อมด้วยเหตุผลเป็นหนังสือไปยังคณะผู้จัดตั้งสหกรณ์โดยไม่ชักช้าคณะผู้จัดตั้งสหกรณ์มีสิทธิยื่นคำอุทธรณ์คำสั่งไม่รับจดทะเบียนต่อ**คณะกรรมการพิจารณาอุทธรณ์** โดยยื่นคำอุทธรณ์ต่อ**เลขานุการคณะกรรมการพิจารณาอุทธรณ์**ภายในหกสิบวันนับแต่วันที่ได้รับแจ้งคำสั่งคำวินิจฉัยของ**คณะกรรมการพิจารณาอุทธรณ์**ให้เป็นที่สุด | 1. วรรคแรก เพิ่มการกระทำอันเป็นการฝ่าฝืนกฎหมาย ข้อบังคับ ระเบียบของสหกรณ์ จนทำให้สหกรณ์เสียหาย 2. กรณีตาม (3) ให้นายทะเบียนแต่งตั้งผู้แทนสหกรณ์เพื่อดำเนินการแทนคณะกรรมการที่หยุดปฏิบัติหน้าที่1. ให้ผู้มีส่วนได้เสียอุทธรณ์ต่อคณะกรรมการพิจารณาอุทธรณ์2. เพิ่มเติมมาตรา 26/1 – 26/4 กำหนดคณะกรรมการพิจารณาอุทธรณ์ขึ้นใหม่ ทำหน้าที่พิจารณาอุทธรณ์กลุ่มเกษตรกร สามารถขอรับการสนับสนุนจากเงินกองทุนพัฒนาสหกรณ์แก้ไขให้สอดคล้องกับมาตรา 26 ที่แก้ไขใหม่ |  |  |  |  |  |
| **มาตรา 41** ให้นายทะเบียนสหกรณ์ประกาศกำหนดประเภทของสหกรณ์**ที่สามารถรับบุคคลธรรมดาเข้าเป็นสมาชิกสมทบได้ โดยไม่อยู่ภายใต้บังคับมาตรา 33 (2)**คุณสมบัติ วิธีรับสมัคร และการขาดจากสมาชิกภาพตลอดจนสิทธิและหน้าที่ของสมาชิกสมทบให้เป็นไปตามที่กำหนดไว้ในข้อบังคับห้ามมิให้สหกรณ์ให้สิทธิแก่สมาชิกสมทบในการนับชื่อของสมาชิกสมทบเข้าเป็นองค์ประชุมในการประชุมใหญ่ การออกเสียงในเรื่องใดๆ หรือเป็นกรรมการดำเนินการ**มาตรา ๕๐** ให้สหกรณ์มีคณะกรรมการดำเนินการสหกรณ์ประกอบด้วยประธานกรรมการหนึ่งคนและกรรมการอื่นอีกไม่เกินสิบสี่คนซึ่งที่ประชุมใหญ่เลือกตั้งจากสมาชิกคณะกรรมการดำเนินการสหกรณ์มีวาระอยู่ในตำแหน่งคราวละสองปีนับแต่วันเลือกตั้งในวาระเริ่มแรกเมื่อครบหนึ่งปีนับแต่วันเลือกตั้งให้กรรมการดำเนินการสหกรณ์ออกจากตำแหน่งเป็นจำนวนหนึ่งในสองของกรรมการดำเนินการสหกรณ์ทั้งหมดโดยวิธีจับฉลากและให้ถือว่าเป็นการพ้นจากตำแหน่งตามวาระในกรณีที่มีการเลือกตั้งกรรมการดำเนินการสหกรณ์แทนตำแหน่งที่ว่างให้กรรมการดำเนินการสหกรณ์ที่ได้รับเลือกตั้งอยู่ในตำแหน่งเท่ากับวาระที่เหลืออยู่ของ ผู้ที่ตนแทน | เปิดให้บุคคลธรรมดาที่ยังไม่บรรลุนิติภาวะเข้าเป็นสมาชิกสมทบในสหกรณ์ได้ปรับปรุงระยะเวลาการดำรงตำแหน่งของคณะกรรมการดำเนินงานสหกรณ์ โดยยกเลิกเรื่องการเว้นวรรคการดำรงตำแหน่ง |  |  |  |  |  |
| **มาตรา ๕๑** ให้คณะกรรมการดำเนินการสหกรณ์เป็นผู้ดำเนินกิจการและเป็นผู้แทนสหกรณ์ในกิจการอันเกี่ยวกับบุคคลภายนอกเพื่อการนี้คณะกรรมการดำเนินการสหกรณ์จะมอบหมายให้กรรมการคนหนึ่งหรือหลายคนหรือผู้จัดการทำการแทนก็ได้**การบริหารงานของคณะกรรมการดำเนินการสหกรณ์หรือผู้จัดการจะต้องเป็นไปตามหลักธรรมาภิบาลและคำนึงถึงผลประโยชน์สมาชิกเป็นหลัก****ถ้าการกระทำตามหน้าที่ของคณะกรรมการดำเนินการสหกรณ์ หรือผู้จัดการ เป็นเหตุให้เกิดความเสียหายแก่สหกรณ์หรือบุคคลอื่น อันเกิดจากการกระทำที่ไม่อยู่ในขอบวัตถุประสงค์ หรือไม่อยู่ในอำนาจกระทำการของสหกรณ์ หรือแสวงหาผลประโยชน์โดยมิชอบ หรือไม่ใช้ความเอื้อเฟื้อสอดส่องในการดำเนินกิจการสหกรณ์ด้วยความระมัดระวังคณะกรรมการดำเนินการสหกรณ์ หรือผู้จัดการต้องรับผิดชอบร่วมกันในความเสียหายต่อสหกรณ์ หรือผู้ที่ได้รับความเสียหายนั้น****มาตรา 52** ห้ามมิให้บุคคลซึ่งมีลักษณะดังต่อไปนี้เป็นหรือทำหน้าที่กรรมการหรือผู้จัดการ(1) เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๒) เคยถูกไล่ออกปลดออกหรือให้ออกจากราชการองค์การหรือหน่วยงานของรัฐหรือเอกชนฐานทุจริตต่อหน้าที่(๓) เคยถูกให้พ้นจากตำแหน่งกรรมการหรือมีคำวินิจฉัยเป็นที่สุดให้พ้นจากตำแหน่งกรรมการตามมาตรา๒๒ (๔)(๔) เคยถูกที่ประชุมใหญ่มีมติให้ถอดถอนออกจากตำแหน่งกรรมการเพราะเหตุทุจริตต่อหน้าที่**การกำหนดคุณสมบัติกรรมการหรือผู้จัดการให้เป็นไปตามประกาศที่ นายทะเบียนสหกรณ์กำหนด****มาตรา 53** ให้สหกรณ์มีผู้ตรวจสอบกิจการ ซึ่งที่ประชุมใหญ่เลือกตั้งจากสมาชิกหรือบุคคลภายนอกเพื่อดำเนินการตรวจสอบกิจการของสหกรณ์แล้วทำรายงานเสนอต่อที่ประชุมใหญ่จำนวนผู้ตรวจสอบกิจการตามวรรคหนึ่ง **คุณสมบัติ วิธีการรับสมัคร และการขาดจากการเป็นผู้ตรวจสอบกิจการ ตลอดจนสิทธิและหน้าที่ของผู้ตรวจสอบกิจการ**ให้เป็นไปตามที่นายทะเบียนสหกรณ์กำหนด**ลักษณะต้องห้ามของผู้ตรวจสอบกิจการให้นำความในมาตรา 52 มาบังคับใช้โดยอนุโลม****มาตรา 60** การจัดสรรกำไรสุทธิประจำปีของสหกรณ์ ต้องจัดสรรดังนี้(ก) เป็นทุนสำรองไม่น้อยกว่าร้อยละสิบของกำไรสุทธิ(ข) เป็นค่าบำรุงสันนิบาตสหกรณ์แห่งประเทศไทยตามอัตราที่กำหนดในกฎกระทรวงแต่ต้องไม่เกินร้อยละห้าของกำไรสุทธิ**(ค) เป็นทุนรักษาเสถียรภาพระบบสหกรณ์ ตามอัตราที่กำหนดในกฎกระทรวง แต่ต้องไม่เกินร้อยละหนึ่งของกำไรสุทธิ และให้นำส่งกองทุนรักษาเสถียรภาพระบบสหกรณ์**กำไรสุทธิประจำปีที่เหลือจากการจัดสรรเป็นทุนสำรอง ค่าบำรุงสันนิบาตสหกรณ์แห่งประเทศไทย **และทุนรักษาเสถียรภาพระบบสหกรณ์** ที่ประชุมใหญ่อาจจัดสรรได้ภายใต้ข้อบังคับ ดังต่อไปนี้(๑) จ่ายเป็นเงินปันผลตามหุ้นที่ชำระแล้ว แต่ต้องไม่เกินอัตราที่กำหนดในกฎกระทรวงสำหรับสหกรณ์แต่ละประเภท(๒) จ่ายเป็นเงินเฉลี่ยคืนให้แก่สมาชิกตามส่วนธุรกิจที่สมาชิกได้ทำไว้กับสหกรณ์ในระหว่างปี(๓) จ่ายเป็นเงินโบนัสแก่กรรมการและเจ้าหน้าที่ของสหกรณ์ไม่เกินร้อยละสิบของกำไรสุทธิ(๔) จ่ายเป็นทุนสะสมไว้ เพื่อดำเนินการอย่างหนึ่งอย่างใดของสหกรณ์ตามที่กำหนดในข้อบังคับ | กำหนดความรับผิดของคณะกรรมการดำเนินการสหกรณ์ กรณีทำให้สหกรณ์เสียหายให้นายทะเบียนสหกรณ์ประกาศกำหนดคุณสมบัติของกรรมการหรือผู้จัดการสหกรณ์และเป็นไปตามข้อเสนอของคณะกรรมการสานพลังประชารัฐให้นายทะเบียนสหกรณ์กำหนด คุณสมบัติ วิธีการรับสมัคร และการขาดจากการเป็นผู้ตรวจสอบกิจการ รวมถึงสิทธิและหน้าที่ของผู้ตรวจสอบกิจการกำหนดให้มีทุนรักษาเสถียรภาพระบบสหกรณ์  |  |  |  |  |  |
| **มาตรา ๖๖** ให้สหกรณ์จัดทำ**งบการเงิน**อย่างน้อยครั้งหนึ่งทุกรอบสิบสองเดือน อันจัดว่าเป็นรอบปีทางบัญชีของสหกรณ์**งบการเงิน**ต้องเป็นไป ตามแบบที่นายทะเบียนสหกรณ์กำหนด**งบการเงิน**นั้นต้องทำให้แล้วเสร็จและให้ผู้สอบบัญชีตรวจสอบแล้วนำเสนอเพื่ออนุมัติในที่ประชุมใหญ่ของสหกรณ์ภายในหนึ่งร้อยห้าสิบวันนับแต่วันสิ้นปีทางบัญชี**มาตรา 67** ให้สหกรณ์จัดทำรายงานประจำปีแสดงผลการดำเนินงานของสหกรณ์เสนอ**งบการเงิน**ต่อที่ประชุมใหญ่ในคราวที่เสนอ**งบการเงิน** และให้ส่งสำเนารายงานประจำปีกับ**งบการเงิน**ไปยังนายทะเบียนสหกรณ์ภายในสามสิบวันนับแต่วันที่มีการประชุม**มาตรา 68** ให้สหกรณ์เก็บรักษารายงานประจำปีแสดงผลการดำเนินงานของสหกรณ์และ**งบการเงิน**พร้อมทั้งข้อบังคับและกฎหมายว่าด้วยสหกรณ์ไว้ที่สำนักงานของสหกรณ์ เพื่อให้สมาชิกขอตรวจดูได้ | แก้จากคำว่า “งบดุล” เป็น “งบการเงิน” เนื่องจากงบดุลเป็นส่วนหนึ่งของงบการเงิน |  |  |  |  |  |
| **มาตรา 69** ให้นายทะเบียนสหกรณ์แต่งตั้งผู้สอบบัญชีเพื่อ**สอบบัญชี**ของสหกรณ์**การสอบบัญชี**นั้น ให้**ผู้สอบบัญชี**ปฏิบัติตาม**มาตรฐานการสอบบัญชี**และตามระเบียบที่นายทะเบียนสหกรณ์กำหนด**มาตรา ๗๑** นายทะเบียนสหกรณ์มีอำนาจสั่งเลิกสหกรณ์ได้เมื่อปรากฏว่า(๑) สหกรณ์ไม่เริ่มดำเนินกิจการภายในหนึ่งปีนับแต่วันที่จดทะเบียนหรือหยุดดำเนินกิจการติดต่อกันเป็นเวลาสองปีนับแต่วันที่หยุดดำเนินกิจการ(๒) สหกรณ์ไม่ส่งสำเนา**งบการเงิน**และรายงานประจำปีต่อนายทะเบียนสหกรณ์เป็นเวลาสามปีติดต่อกัน(๓) สหกรณ์ไม่อาจดำเนินกิจการให้เป็นผลดี หรือการดำเนินกิจการของสหกรณ์ก่อให้เกิดความเสียหายแก่สหกรณ์ หรือประโยชน์ส่วนรวม**มาตรา ๗๒** สหกรณ์ที่ถูกสั่งเลิกตามมาตรา ๗๑ มีสิทธิอุทธรณ์ต่อ**คณะกรรมการพิจารณาอุทธรณ์** โดยทำเป็นหนังสือยื่นต่อ**เลขานุการคณะกรรมการพิจารณาอุทธรณ์**ภายในสามสิบวันนับแต่วันที่ได้รับคำสั่ง คำวินิจฉัยของ**คณะกรรมการพิจารณาอุทธรณ์**ให้เป็นที่สุด | เพื่อให้สอดคล้องกับการปฏิบัติงานของผู้สอบบัญชีและบทบัญญัติในส่วนนี้เป็นเรื่องการสอบบัญชีแก้จากคำว่า “งบดุล” เป็น “งบการเงิน” เนื่องจากงบดุลเป็นส่วนหนึ่งของงบการเงินแก้ไขให้สอดคล้องกับมาตรา 26 ที่แก้ไขใหม่ |  |  |  |  |  |
| **มาตรา ๘๐** ผู้ชำระบัญชีต้องทำ**งบการเงิน**ของสหกรณ์โดยไม่ชักช้า และให้ นายทะเบียนสหกรณ์ตั้งผู้สอบบัญชีเพื่อตรวจสอบ**งบการเงิน**นั้นเมื่อผู้สอบบัญชีแสดงความเห็นต่อ**งบการเงิน**แล้ว ให้ผู้ชำระบัญชีเสนอ **งบการเงิน**ต่อที่ประชุมใหญ่เพื่ออนุมัติ แล้วเสนอ**งบการเงิน**นั้นต่อ นายทะเบียนสหกรณ์ในกรณีที่การประชุมใหญ่ไม่ครบองค์ประชุมให้ผู้ชำระบัญชีเสนอ **งบการเงิน**ต่อนายทะเบียนสหกรณ์เพื่ออนุมัติ**มาตรา ๙๐** สหกรณ์ตั้งแต่สองสหกรณ์อาจควบเข้ากันเป็นสหกรณ์เดียวได้โดยมติแห่งที่ประชุมใหญ่ของแต่ละสหกรณ์และต้องได้รับความเห็นชอบจากนายทะเบียนสหกรณ์ในการขอความเห็นชอบของนายทะเบียนสหกรณ์ให้ส่งสำเนารายงานการประชุมใหญ่ของสหกรณ์ที่ลงมติให้ควบเข้ากันไปด้วย**การควบเข้ากันเป็นสหกรณ์เดียวตามวรรคหนึ่ง ให้เป็นไปตามประกาศที่นายทะเบียนสหกรณ์กำหนด****มาตรา ๑๒๑** ให้นายทะเบียนสหกรณ์เป็นนายทะเบียนกลุ่มเกษตรกรและมีอำนาจหน้าที่ตามที่บัญญัติไว้ในพระราชบัญญัตินี้ และมีรองนายทะเบียนสหกรณ์เป็นผู้ช่วยมีอำนาจหน้าที่ตามที่นายทะเบียนสหกรณ์มอบหมาย**ให้สหกรณ์จังหวัด** เป็นนายทะเบียนกลุ่มเกษตรกรประจำจังหวัด ที่กลุ่มเกษตรกรตั้งอยู่และมีอำนาจหน้าที่ตามระเบียบที่นายทะเบียนสหกรณ์กำหนดโดยประกาศในราชกิจจานุเบกษาสำหรับกรุงเทพมหานคร **ให้ผู้อำนวยการสำนักงานส่งเสริมสหกรณ์กรุงเทพมหานคร พื้นที่ 1 และผู้อำนวยการสำนักงานส่งเสริมสหกรณ์กรุงเทพมหานครพื้นที่ 2**เป็นนายทะเบียนกลุ่มเกษตรกรกรุงเทพมหานคร**มาตรา 129** ผู้ใดใช้คำว่า "สหกรณ์" หรือ "กลุ่มเกษตรกร" ประกอบกับชื่อหรือส่วนหนึ่งของชื่อในทางธุรกิจ โดยมิได้เป็นสหกรณ์ หรือกลุ่มเกษตรกร ที่ได้จดทะเบียนตามพระราชบัญญัตินี้ **ต้องระวางโทษจำคุกไม่เกินหกเดือนหรือปรับไม่เกินหนึ่งแสนบาท หรือทั้งจำทั้งปรับ และปรับอีกวันละห้าพันบาทจนกว่าจะได้เลิกใช้****มาตรา 130** ผู้ใดไม่มาชี้แจงข้อเท็จจริงหรือไม่ส่งเอกสารเกี่ยวกับการดำเนินงาน หรือรายงานการประชุมของสหกรณ์ หรือชุมนุมสหกรณ์ตามคำสั่งของนายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ ผู้สอบบัญชี หรือพนักงานเจ้าหน้าที่ซึ่งนายทะเบียนสหกรณ์มอบหมายซึ่งสั่งการตามมาตรา 17 หรือไม่มาชี้แจงข้อเท็จจริง หรือไม่ส่งเอกสารเกี่ยวกับการดำเนินงานหรือรายงานการประชุมของกลุ่มเกษตรกรตามคำสั่งของนายทะเบียนกลุ่มเกษตรกร หรือพนักงานเจ้าหน้าที่ซึ่งนายทะเบียนกลุ่มเกษตรกรมอบหมายตามมาตรา 128 แล้วแต่กรณี **ต้องระวางโทษปรับตั้งแต่หนึ่งหมื่นบาท แต่ไม่เกินหนึ่งแสนบาท****มาตรา 131** ผู้ใดขัดขวาง หรือไม่ให้คำชี้แจงแก่นายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ ผู้สอบบัญชี หรือพนักงานเจ้าหน้าที่ซึ่งนายทะเบียนสหกรณ์มอบหมายตามมาตรา 18 หรือขัดขวางหรือไม่ให้คำชี้แจงแก่ นายทะเบียนกลุ่มเกษตรกรหรือพนักงานเจ้าหน้าที่ซึ่งนายทะเบียนกลุ่มเกษตรกรมอบหมายตามมาตรา 124 **ต้องระวางโทษปรับตั้งแต่หนึ่งหมื่นบาท แต่ไม่เกินหนึ่งแสนบาท****มาตรา 132** ผู้ใดฝ่าฝืนไม่จัดการรักษาทรัพย์สินของสหกรณ์ หรือไม่ส่งมอบทรัพย์สิน สมุดบัญชี เอกสาร และสิ่งอื่นของสหกรณ์ให้แก่ผู้ชำระบัญชีตามมาตรา 78 **ต้องระวางโทษปรับตั้งแต่หนึ่งหมื่นบาท แต่ไม่เกินหนึ่งแสนบาท****มาตรา 133** ผู้ใดฝ่าฝืนไม่แก้ไขข้อบกพร่องตามที่นายทะเบียนสหกรณ์สั่งการตามมาตรา 22 **ต้องระวางโทษจำคุกไม่เกินหนึ่งปี หรือปรับตั้งแต่หนึ่งหมื่นบาท แต่ไม่เกินหนึ่งแสนบาท หรือทั้งจำทั้งปรับ** | แก้จากคำว่า “งบดุล” เป็น “งบการเงิน” เนื่องจากงบดุลเป็นส่วนหนึ่งของงบการเงินให้นายทะเบียนสหกรณ์กำหนดหลักเกณฑ์การควบรวมสหกรณ์ โดยคำนึงถึงขนาด ความเสี่ยง เงินทุน หนี้สิน และการดำเนินธุรกิจของสหกรณ์ปัจจุบันการดำเนินการเกี่ยวกับกลุ่มเกษตรกร มีปัญหาในทางปฏิบัติ เพราะกลุ่มเกษตรยังคงอยู่ในความดูแลของเกษตรและสหกรณ์จังหวัด แต่เจ้าหน้าที่กรมส่งเสริมสหกรณ์ ทำหน้าที่ส่งเสริมดูแลกลุ่มเกษตรกร ทำให้ไม่สามารถเข้าไปดูแลส่งเสริมได้อย่างเต็มที่มาตรา 129-133 บทกำหนดโทษปรับปรุงแก้ไขบทกำหนดโทษให้มีความเหมาะสม |  |  |  |  |  |
| **บทเฉพาะกาล****มาตรา...** ให้ผู้ทรงคุณวุฒิในคณะกรรมการพัฒนาการสหกรณ์แห่งชาติซึ่งดำรงตำแหนง อยู่ในวันก่อนวันที่พระราชบัญญัตินี้ใช้บังคับ ปฏิบัติหน้าที่ไปพลางก่อนจนกว่าจะมีการแต่งตั้งผู้ทรงคุณวุฒิตามหลักเกณฑ์และวิธีการที่กำหนดในพระราชบัญญัตินี้ ทั้งนี้ ตองดำเนินการแต่งตั้งให้แล้วเสร็จภายในหนึ่งร้อยแปดสิบวันนับแต่วันที่พระราชบัญญัตินี้ใช้บังคับ**มาตรา...**คณะกรรมการดำเนินการสหกรณ์ที่ดำรงตำแหน่งอยู่ในวันที่พระราชบัญญัติฉบับนี้ใช้บังคับ ให้ดำรงตำแหน่งต่อไปจนสิ้นสุดปีบัญชีในปีที่พระราชบัญญัตินี้ใช้บังคับ และข้อบังคับใดที่ไม่ขัดหรือแย้งกับพระราชบัญญัตินี้ให้ใช้บังคับต่อไปโดยไม่ต้องไปยื่นขอจดทะเบียนแก้ไขเพิ่มเติมข้อบังคับคณะกรรมการดำเนินการสหกรณ์ที่สิ้นสุดวาระการดำรงตำแหน่งตามพระราชบัญญัตินี้ให้ปฏิบัติหน้าที่ต่อไปได้และต้องจัดให้มีการประชุมใหญ่และเลือกตั้งคณะกรรมการชุดใหม่ภายใน 150 วัน นับแต่วันสิ้นสุดปีบัญชีการดำรงตำแหน่งของคณะกรรมการชุดใหม่ให้ดำรงตำแหน่งและพ้นจากตำแหน่งตามมติที่ประชุมใหญ่ในการเลือกตั้งคราวนั้นโดยที่ประชุมใหญ่กำหนดระยะเวลาการดำรงตำแหน่งตามมาตรา 50 และให้สหกรณ์นำมติดังกล่าวนี้ไปยื่นขอจดทะเบียนแก้ไขเพิ่มเติมข้อบังคับต่อไป |  |  |  |  |  |  |